בני תורה (תנועת נוער)

תנועת בני תורה היא תנועה שהקים הרב ברוך מרדכי אזרחי במטרה לקרב את תלמידי הישיבות התיכוניות לעולם הישיבות החרדי. עיקר פעילות התנועה הוא באמצעות מחנה הקיץ המכונה "ברכת מרדכי".<ref></ref>

== תולדות התנועה ==
בשנת 1964 ייסד הרב ברוך מרדכי אזרחי את תנועת בני תורה. הרב אזרחי החל קודם לכן לנסוע מדי פעם בפעם למדרשית נעם ולמסור שיעורים ולהתווכח עם התלמידים בענייני השקפה ולימוד.

ב־1964 הוקם מחנה הקיץ "ביחד" של התנועה.

בשנותיה הראשונות התנועה הייתה פועלת במספר פעמים בשנה, בין היתר ב"זמן אלול" שבו היו הרבה מבני הישיבות התיכוניות מגיעים ללמוד בישיבות, ב"ליל שישי" שבו היה הרב אזרחי שולח את תלמידיו ללמוד כל הלילה - מה שמכונה בעגה הישיבתית "משמר" בישיבות התיכוניות ובאמצעות כך ליצור קשר עם התלמידים וכן היו נהוגים לערוך כנסים מקדימים למחנה על מנת לרשום את משתתפיו.

== מחנה "ביחד" ==
בראש פעילותיה של התנועה עומד מחנה הקיץ – קעמפ שנקרא מחנה "ביחד" עד לפטירתו של הרב אזרחי, לאחר פטירתו שונה שם המחנה ונקרא "ברכת מרדכי" על שם סדרת הספרים של הרב.

המחנה מתקיים בכל שנה בשבוע הראשון של בין הזמנים אב – מיד לאחר תשעה באב ונמשך בדרך כלל כשבוע וכולל בתוכו שבת.

מספר המשתתפים במחנה נע בין 700 ל-1,000 משתתפים בכל שנה.

מטרת המחנה היא ליצור היכרות בין תלמידי התיכון לבין בני הישיבות באמצעות השהייה יחד במחנה.

במחנה משתתפים בחורים מישיבות קדושות שונות בעיקר מהישיבות עטרת ישראל, פונוביז', מיר-ברכפלד, בית מתתיהו וחברון וכן בחורים מישיבות תיכוניות כגון מערבא, היישוב, נהורא, יתק"א, קריית נוער, נהרדעא, חדוות התורה ונשמת התורה.<ref></ref>

סדר היום במחנה מתחיל בתפילת שחרית בבית המדרש, ארוחת בוקר מושקעת ולאחר מכן לימוד בחברותא, כשלכל בחור מישיבה תיכונית מוצמד בחור מישיבה, החומר הנלמד הוא סוגיא עיונית מרחבי הש"ס, כאשר הרב אזרחי כתב בצעירותו הנחיות מפורטות איך ללמוד את הסוגיא המודפסות בחוברת מיוחדת בשם "והגית" היוצאת מדי שנה בשנה, כאשר בסוף המחנה התקיים שיעור כללי מפי הרב אזרחי וממשיכיו. בסיום המחנה כל בחור שכותב "חבורה" על הסוגיא זוכה באחד מספריו של הרב אזרחי ומתקיימת תחרות בין החבורות המצטיינות ומוכרזים הזוכים באירוע גמר המחנה.

לאחר סדרי הבוקר מתקיימים משחקי ליגת הספורט בענפי הכדורגל והכדורסל כאשר הקבוצות השונות מתחרות זה בזה עד לגמר המתקיים ביומו האחרון של המחנה, כמו כן בהרבה מן הפעמים הקמפוס כולל בריכה שמתאפשר לבחורים לשהות שם בשעות אלו כמו כן נערכים טיולים, שיעורים מרבנים שונים, שיחות, הופעות מוזיקה גדולות ופעילויות שונות במהלך המחנה.

בשעת השקיעה בדרך כלל מתקיימים סימפוזיונים המכונים "רבי שיח" בהנחיית "רב השיח" – בחור מישיבה, כאשר דנים שם בכל הנושאים הנוגעים להשקפה: תורה ועבודה, לימודי חול, גיוס לצבא וכדומה.

במסגרת המחנה מתקיימת תחרות מוזיקה – תחרות מלחינים כאשר על כל קבוצה להלחין לחן מקורי ולבצע אותו כאשר ישנה תחרות בין הקבוצות לבחירת הלחן המצטיין. במהלך השנים לחנים רבים מהתחרות התפרסמו והפכו ללהיטים בעולם המוזיקה החסידי.<ref></ref> 

כמו כן מתקיימת תחרות הלכה כאשר בסיום המחנה ישנו מבחן פומבי בהלכה בכל פעם בנושא שונה בין נציגים נבחרים של הקבוצות, את המבחן עורך בדרך כלל אחד מהרבנים בישיבת עטרת ישראל של הרב אזרחי.

מרכז המחנה הוא נאומו של הרב אזרחי בסעודה שלישית לקראת מוצאי שבת כאשר הוא נושא את נאומו המפורסם "יצחק אלחנן שמאלה" שהוא למעשה סיפור מרגש על הרב יצחק אלחנן ספקטור הממחיש את הצורך הרוחני לבחור להשקיע בלימוד התורה על פני השקעה בהנאות חולפות.<ref></ref>

לאחר פטירתו של הרב אזרחי החלו להקרין את נאומו מהשנים הקודמות.

== המנון התנועה ==
הרב אזרחי כתב שיר מיוחד<ref></ref> שמדבר על מהות המחנה השיר נקרא "בני תורה אנחנו"<ref></ref>

בני תורה אנחנו,

בנים לכל דבר,

תורה את הורתנו,

ולנו את משמר.

נפש וגוף את חובקת,

דופק חיינו רק את,

אל תוך תוכנו חודרת לטעת חיים לעד.

תורה, אנו בנים לך,

ברית ביננו כרותה,

כל עוד אנו חוסים בך,

אין אנו בני תמותה. 

== קישורים חיצוניים ==
* [https://www.kolhazman.co.il/55333 יובל לכור ההיתוך ● רעווא דרעווין ב'מחנה בני תורה']
* [https://www.93fm.co.il/radio/340460/ כעת זה להיט: כשרבי יצחק אלחנן פנה שמאלה]

==הערות שוליים==

קטגוריה:תנועות נוער עבריות
קטגוריה:תנועות נוער